To unge mænd på henholdsvis 23 og 25 år blev onsdag aften anholdt, da de havde bosat sig ulovligt på en anden mands båd i Vester Bådelaug i Aalborg. Det oplyser Nordjyllands Politi. De to mænd blev anholdt efter at ejeren havde holdt øje med båden. Omkring klokken 22 så han de to mænd gå om bord i båden, hvorefter han tilkaldte politiet. Vagtchef ved Nordjyllands Politi, Aage Pedersen, oplyser, at de to mænd har anvendt båden til beboelse i omkring en uges tid, fordi de angiveligt ikke har noget andet sted at bo. De blev begge løsladt efter de var blevet afhørt. Mændene er nu sigtet for ulovligt ophold samt småtyverier fra båden.

Opsummering:
To unge mænd blev onsdag aften anholdt, fordi de i omkring en uges tid har boet ulovligt på en fremmed mands båd i Vester Bådelaug i Aalborg.